**מגוון שאלות**

1. פועלים שעסקו בפירוק מנוף (עגורן) מצאו את מותם כאשר נפלו מגובה של עשרות מטרים. מבדיקת המשטרה עלה כי בישראל לא קיים נוהל או תקנה המסדירים את נושא ההתקנה או פירוק של עגורנים. בעקבות המקרה פנו מספר חברי כנסת מסיעות האופוזיציה לשר העבודה והרווחה בדרישה שיסביר מדוע לא הוסדר נושא פרוק והרכבת מנופים בישראל. השר הבטיח שישיב לפנייה בתוך שלושה שבועות, כפי שנקבע בתקנון הכנסת.
2. ציין והצג את העיקרון הדמוקרטי שאינו מתממש בתחום המנופים בישראל. הסבר כיצד עיקרון זה בא לידי ביטוי בקטע.
3. ציין והצג מהו סוג המנגנון (פורמלי או בלתי פורמלי) בו השתמשו חברי הכנסת מהאופוזיציה בפנייתם לשר. הסבר כיצד מנגנון זה בא לידי ביטוי בקטע.

כתב: רענן נוימק.

1. עתירה שהוגשה לבג"ץ דרשה ש"צעדת הדגלים" שמתקיימת כל שנה ב"יום ירושלים" לא תעבור ברובע המוסלמי בעיר העתיקה בירושלים. לטענת העותרים, צעדת הדגלים נועדה להעביר מסר של שליטה ריבונית בשטחי ירושלים והדבר פוגע ברגשותיהם של הערבים המתגוררים במקום. לטענתם, יש לשמור על הכרה באמונותיהם ודעותיהם של תושבי הרובע המוסלמי, בין אם מסכימים איתם ובין אם לא, ולכן אין לקיים שם את הצעדה.

בית המשפט הורה לקיים את הצעדה כמתוכנן, והוסיף כי הוא מורה למשטרה לדאוג לאבטחת האירוע. בנימוקיו קבע בית המשפט שהצעדה, כפי שכתבו העותרים עצמם, היא אמירה ברורה של קבוצת אנשים גדולה באוכלוסייה המבקשת להציג את עמדותיה בפומבי, וכל זאת מבלי להוביל לפרובוקציות. אי לכך, זכותם הבסיסית חשובה לא פחות מעמדותיהם של תושבי הרובע המוסלמי.

1. ציין והצג את העיקרון הדמוקרטי שבא לידי ביטוי בעתירה שהגישו העותרים. הסבר כיצד עיקרון דמוקרטי זה בא לידי ביטוי בקטע.
2. ציין והצג את הזכות שבשמה אישר בית המשפט לקיים את הצעדה. הסבר כיצד זכות זו באה לידי ביטוי בקטע.
3. על פי החוק בישראל, זכאים להצביע לכנסת רק אזרחים ישראלים שחיים בארץ ואזרחים בעלי תפקיד ממלכתי השוהים בחוץ לארץ.

חברי כנסת מבקשים לקדם הצעת חוק ולפיה גם אזרחים ישראלים שחיים מחוץ למדינה יוכלו להצביע בבחירות לכנסת במדינות שבהן הם מתגוררים. לטענת יוזמי הצעת החוק, כיום נשללת מאזרחים אלה הזכות להצביע, ונמנעת מהם היכולת להשפיע על תהליכי קבלת ההחלטות בישראל.

המתנגדים להצעה טוענים שאין לשנות את החוק הקיים, כי האזרחים החיים בארץ ממלאים את חובותיהם למדינה, ורק הם מושפעים ישירות מקבלת ההחלטות של הנבחרים, בניגוד לאזרחים שחיים מחוץ למדינה.

1. ציין והצג את ה**תנאי** לבחירות דמוקרטיות שאינו מתממש במלואו כיום, לטענת יוזמי הצעת החוק. הסבר כיצד תנאי זה בא לידי ביטוי בקטע.
2. ציין והצג את ה**מדיניות** (העדפה מתקנת, הבחנה, אפליה), שעליה מתבסס החוק הקיים, לטענת המתנגדים להצעת החוק.

הסבר כיצד מדיניות זו באה לידי ביטוי בקטע.

1. לכנסת הוגשה הצעת חוק ולפיה בתי מרקחת יחויבו למכור תרופות רק מאחורי פרגוד (וילון). הפרגוד נועד לאפשֵר לכל לקוח לרכוש תרופות בלי שהאדם העומד מאחוריו בתור יציץ מעבר לכתפו, ויוכל לראות אילו תרופות הוא קונה.

* ציין והצג את **הזכות** שהצעת החוק נועדה להבטיח.

הסבר כיצד זכות זו באה לידי ביטוי בקטע.

1. הולכת רגל נפגעה מרכב נוסע כשחצתה את הכביש במעבר חצייה. הנהג הפוגע ברח מהמקום ולא הגיש לה עזרה, כמצופה בחברה אנושית.

בישראל קבעה הכנסת בחוק כי נהג רכב שהיה מעורב בתאונה שנפגע בה אדם, חייב לעצור את רכבו ולהזעיק עזרה.

* ציין והצג **חובה** של האדם (כאדם או כאזרח), שלא התקיימה במקרה זה.

הסבר על פי הקטע כיצד חובה זו לא התקיימה.

1. לאחר שהסתיימה מערכת הבחירות לנשיאות ארצות־הברית פנה הנשיא הנבחר למנהיגים של שתי המפלגות הגדולות. הוא הביע כפניהם את הצורך לעבוד בשיתוף פעולה כדי לשפר את המצב הכלכלי במדינה.

לדברי הנשיא, בבחירות העבירו האזרחים מסר למנהיגים שלהם, שהגיעה העת לפעול יחד מתוך תחושת מטרה משותפת, ולפעול לביסוס ערכי היסוד של העם האמריקני, שיתוף פעולה זה עשוי להביא למציאת פתרונות שיסייעו, בין היתר, ליצור מקומות עבודה נוספים לתושבי המדינה, ולהבטיח את רווחתם בתחומים שונים.

1. ציין והצג **עיקרון דמוקרטי** המודגש במסר שהעבירו האזרחים בבחירות, לדברי הנשיא.

הסבר כיצד עיקרון זה בא לידי ביטוי בקטע.

1. ציין והצג את **סוג הזכויות** שיוכלו לממש תושבי המדינה בעקבות שיתוף הפעולה שמציע הנשיא.

הסבר כיצד סוג זכויות זה בא לידי ביטוי בקטע.

1. אוניברסיטה בארצות־הברית קיימה חקירה מִשמַעתית על מקרה של העתקה. בעיצומה של החקירה פורסם המקרה באמצעי התקשורת. בעקבות זאת פנתה הנהלת האוניברסיטה למשטרה בבקשה לחקור מי הדליף את פרטי המקרה. היא אפשרה לשוטרים לעיין בחשאי בדואר האלקטרוני של עובדי אוניברסיטה שהיו חשודים בהדלפה.

העובדים ידעו על פעולת המשטרה רק לאחר מעשה, והם טענו שאסור היה למשטרה לעיין בדואר האלקטרוני ללא ידיעתם ומבלי שיכלו לפנות לקבלת סיוע משפטי.

* ציין והצג **זכות** של העובדים שנפגעה לטענתם.

הסבר כיצד זכות זו באה לידי ביטוי בקטע.

1. קבוצות של בני נוער מתנועות נוער המייצגות השקפות שונות המעוניינות לקדם מטרות חברתיות, תרבותיות ודתיות ייחודיות משלהן, לא מצאו מקום מתאים לפעילויות בשעות הפנאי במהלך השבוע ובסופו. לכן פנו בני הנוער לעירייה וביקשו ממנה סיוע בהקצאת מגרש מתאים לפעילותם בעיר. בעזרת תקציב מהעירייה ותרומות שגייסו ממקורות נוספים העירייה הקימה למענם מתחם, במגרש שהיה מיועד לשימוש ציבורי.

דיירים המתגוררים בסמוך עתרו לבית המשפט בדרישה לסגור את המתחם. לטענתם, כשרכשו את דירותיהם הם פנו לעירייה לבדיקת התכנון העתידי של האזור, ולא נמסר להם שיש כוונה להקים מתחם כזה בשכונתם. לדבריהם אילו ידעו לא היו רוכשים את הדירות, מכיוון שהפעילות במקום גורמת רעש חזק, ובעקבות זאת נפגע הערך של דירותיהם. בית המשפט דחה אה העתירה.

1. ציין והצג את **העיקרון הדמוקרטי** שהתממש בהקמת המתחם.

הסבר כיצד עיקרון זה בא לידי ביטוי בקטע.

1. ציין והצג **סוג הזכויות** של הדיירים שנפגע, לטענתם. הסבר כיצד סוג זכויות זה בא לידי ביטוי בקטע.
2. חוק חדש בצרפת קובע שחלק מחברי הפרלמנט הצרפתי יהיו אזרחים צרפתיים המתגוררים במדינות אחרות. כמה אזרחים צרפתיים החיים בישראל הציגו את מועמדותם, וטענו כי אם ייבחרו הם יפעלו בפרלמנט כדי לחזק את הקשר בין צרפת לישראל, ויפעלו למען בוחריהם.

* ציין והצג את **התנאי לבחירות דמוקרטיות** שהחוק החדש בצרפת נועד לממש. הסבר כיצד תנאי זה בא לידי ביטוי בקטע.

1. שגרירים שמשרד החוץ ממנה מייצגים את מדינת ישראל במדינות שונות בעולם. בשנה האחרונה החליט משרד החוץ למנות ערבי-ישראלי לתפקיד שגריר ישראל באחת ממדינות אירופה.

דובר משרד החוץ אמר כי המינוי של ערבי אזרחי ישראל לתפקיד שגריר ישראל מסמל את השתלבותם של אזרחי ישראל הערבים בתפקידים שונים במוסדות השלטון של מדינת ישראל.

* ציין והצג את **הפנייה בהכרזת העצמאות** הבאה לידי ביטוי בדבריו של דובר משרד החוץ. הסבר כיצד פנייה זו באה לידי ביטוי בקטע.

1. לאחרונה נערכו בחירות דמוקרטיות באחת המדינות בעולם, ובהן אחת המפלגות התחזקה מאוד והכפילה את כוחה. מנהיג מפלגה זו הצהיר כי הישג זה מבטא את רצון האזרחים להשפיע באמצעות נציגיהם על המדיניות בתחום החברתי־כלכלי במדינה.

נציג של אחת המפלגות שנחלשו בבחירות הגיש לוועדת הבחירות המרכזית ערעור על תוצאות הבחירות, ודרש לערוך בחירות חוזרות. לטענתו בחלק מהקלפיות ההצבעה הייתה חשופה לעיני ועדת הקלפי, ובקלפיות מסוימות לא היה פיקוח עליהן במשך ההצבעה.

1. ציין והצג עיקרון דמוקרטי שבא לידי ביטוי בהצהרה של מנהיג המפלגה שהתחזקה והכפילה את כוחה בבחירות. הסבר כיצד עיקרון זה בא לידי ביטוי בקטע.
2. ציין והצג תנאי הכרחי לקיום בחירות דמוקרטיות שלא התקיים, לטענת הנציג של אחת המפלגות שנחלשו בבחירות. הסבר כיצד תנאי זה בא לידי ביטוי בקטע.
3. בתקנון של אחד מבתי הספר בישראל נקבעו כללים המחייבים את התלמידים בתחום ההתנהגות, הלבוש והתספורת. אחד התלמידים הגיע לבית הספר בתספורת חדשה שאסורה על פי התקנון.

מנהל בית הספר הורה לתלמיד להסתיר את תספורתו באמצעות כובע עד שיצמח שערו. התלמיד טען כי באמצעות התספורת הוא מציג את הייחודיות שלו לפני משפחתו וחבריו, וכי ההוראה של המנהל להסתיר את התספורת פוגעת בזכות בסיסית שלו.

1. ציין והצג את העיקרון הדמוקרטי שעל פיו פעל המנהל בהחלטתו. הסבר כיצד עיקרון זה בא לידי ביטוי בקטע.
2. ציין והצג את הזכות של התלמיד שנפגעה, לטענתו. הסבר כיצד זכות זו באה לידי ביטוי בקטע.
3. בעיר ניו יורק פועלות כרכרות (עגלות) הרתומות לסוסים, ועגלונים (נהגי כרכרות) רבים מתפרנסים מהסעת תיירים בהן. ראש העיר החדש של ניו יורק החליט להפסיק את הפעילות של הכרכרות, מתוך דאגה לשלום הסוסים. בתגובה פנו נציגי העגלונים לראש העיר וביקשו ממנו לבטל את החלטתו. לטענתם הסוסים זוכים לטיפול מסור, וההחלטה של ראש העיר פוגעת באחת מזכויות היסוד של העגלונים.

* ציין והצג את הזכות של העגלונים שתיפגע בעקבות ביצוע ההחלטה של ראש העיר. הסבר כיצד הפגיעה בזכות זו באה לידי ביטוי בקטע.

1. משרד החינוך הציג תכנית סיוע לבתי ספר באזורי מצוקה, שתלמידיהם הגיעו להישגים נמוכים בשנים האחרונות. בתי ספר אלה יקבלו תקציב נוסף בחמש השנים הקרובות. התקציב הנוסף יאפשר להם להגדיל את מספר המורים ואת מספר שעות הלימוד.

משרד החינוך מקווה שכך יוכלו תלמידי בתי הספר שישתתפו בתכנית להגיע להישגים דומים לאלה של תלמידי שאר בתי הספר בארץ.

* ציין והצג את המדיניות של משרד החינוך שבאה לידי ביטוי בקטע. הסבר כיצד מדיניות זו באה לידי ביטוי בקטע